Honderde sterf weens diarree in buurlandDiarree bakterië Owerhede in Mosambiek het Dinsdag gesê nagenoeg 100 mense is dood nadat diarree in die sentrale provinsie uitgebreek het. Aurelio Mausse, die mediese hoof by die Gurue-streekshospitaal in Zambezia, het gesê die hoogste aantal gevalle is twee weke gelede aangeteken, maar is nou onder beheer. Mausse het gesê die epidemie is hoofsaaklik weens ŉ tekort aan higiëne, en is versprei deur mense wat nie hul hande gewas het voordat hulle kos gemaak het nie en mense wat by markte en ander plekke geëet het. Hy het ook gesê onwettige mynbedryf in die gebied het die riviere, wat die inwoners vir water gebruik, besoedel.